El Casal Jove ret homenatge a Ken Loach
17 d’octubre 2017

![](/media/eqkp4mo3/70-tribut-ken-loach-c.jpg)  
  
  

La regidoria de Joventut de l'Ajuntament de Sagunt retrà un xicotet tribut a la figura del director i guionista britànic Ken Loach. El cineclub del Casal Jove del Port de Sagunt projectarà dos de les seues pel·lícules més premiades: _Yo, Daniel Blake_ i _Mi nombre es Joe_.

_Yo, Daniel Blake_ es projectarà el divendres 20 d'octubre a les 19 h. En esta cinta s'explica la història de Daniel Blake, un fuster malalt que es veu obligat a acudir a l'assistència social. Malgrat que el metge li ha prohibit treballar, l'administració li obliga a buscar un treball si no vol rebre una sanció.

_Mi nombre es Joe_ es projectarà el divendres 27 d'octubre a les 19 h. Joe, alcohòlic durant anys, ha aconseguit deixar de beure i dedica bona part del temps a entrenar el pitjor equip de futbol de Glasgow. Ajuda també a una parella de joves drogoaddictes que té un fill i en la casa del quals coneix Sarah, una assistenta social que s'ocupa d'ells. Joe i Sarah s'enamoren apassionadament, però la seua relació no és gens fàcil en un món on la vida quotidiana és realment dura.

Loach ha destacat com un dels màxims representants del cine social europeu dels últims anys. Premiat en els grans festivals, no solament ha denunciat les retallades en les polítiques socials implantades pel thatcherisme i la tercera via de Tony Blair; també es va acostar a la Guerra Civil Espanyola i fins i tot al gènere documental, com en _L'esperit del 45_.

Tota la informació i la programació de la regidoria de Joventut es pot trobar en [http://www.saguntjove.es/​](http://www.saguntjove.es/)  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-ret-homenatge-a-ken-loach/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-ret-homenatge-a-ken-loach/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-ret-homenatge-a-ken-loach/ "Linked In")
*   [](mailto:?body=https://aytosagunto.es/va/actualitat/el-casal-jove-ret-homenatge-a-ken-loach/)